શ્રીનગર : આતંકવાદી સંગઠન હિજ્બુલ મુજાહિદ્દીને પોતાનાં કમાન્ડર જાકીર મૂસાનાં હુર્રિયત નેતૃત્વની વિરુદ્ધ નિવેદનથી છેડો ફાડ્યો હતો. જેનાં કારણે આતંકવાદી સંગઠનમાં મતભેદ હોવાનું સામે આવ્યું છે. હિજબુલ મુજાહિદ્દીનનાં પ્રવક્તા સલીમ હાશમીએ શનિવારે પાકિસ્તાન અધિકૃત કાશ્મીરનાં મુજફ્ફરાબાદથી એક નિવેદનમાં કહ્યું કે, મૂસાના નિવેદન સાથે સંગઠનને કોઇ લેવા દેવા નથી. ન તો તે સ્વિકાર્ય છે. મુસાનું નિવેદન તેનું અંગત હોઇ શકે છે. સાથે તેણે પણ આવા ભ્રમ પેદા કરનારા નિવેદનોથી બચવું જોઇએ. આ પ્રકારનું કોઇ પણ નિવેદન સંધર્ષનાં તંબુમાં છેલ્લી ખીલી સાબિત થઇ શકે છે.